
UAB ,,LAZDIJŲ VANDUO“
ŠALTO VANDENS TIEKIMO IR NUOTEKŲ TVARKYMO SUTARTIS SU VARTOTOJU
20_____m. __________________   d. Nr. ___________
Lazdijai

UAB ,,Lazdijų vanduo“ (toliau – TIEKĖJAS), atstovaujama direktoriaus Mindaugo Lelešiaus 

ir savininkas (-ė) ____________________________________________________________________ 
asmens kodas ______________________ adresas __________________________________________
 __________________________________________________________________________________

(toliau – VARTOTOJAS) sudarė šią sutartį (toliau – sutartis).

I. SUTARTIES OBJEKTAS


1. TIEKĖJAS pagal šią sutartį įsipareigoja tiekti šaltą geriamąjį vandenį (toliau – geriamasis vanduo) vandens tiekimo sistema iki šioje sutartyje nustatytos vandens tiekimo ir vartojimo ribos, garantuodamas vandens kokybę, bei teikti nuotekų tvarkymo paslaugas, o VARTOTOJAS įsipareigoja laiku apmokėti TIEKĖJUI už suteiktas paslaugas ir laikytis sutartyje numatyto vartojimo režimo, užtikrinti jam priklausančių tinklų eksploatavimą bei naudojamų prietaisų ir jų įrenginių tvarkymą.
II. ŠALIŲ ĮSIPAREIGOJIMAI IR ATSAKOMYBĖ
2. TIEKĖJAS įsipareigoja:

2.1. nenutrūkstamai tiekti geriamąjį vandenį ir teikti nuotekų tvarkymo paslaugas, išskyrus, kai Viešosios vandens tiekimo sutarties standartinių sąlygų, patvirtintų  Lietuvos Respublikos Vyriausybės 2007 m. sausio 31 d. nutarimu Nr. 126 (Žin., 2007, Nr. 17-636), numatytais atvejais nutraukiamas, sustabdomas ar apribojamas geriamojo vandens tiekimas bei nuotekų tvarkymo paslaugų teikimas;
2.2. užtikrinti, kad tiekiamo geriamojo vandens visuomenės sveikatos saugos ir kokybės parametrai iki įvadų į geriamojo vandens vartotojams priklausančių pastatų vandentiekį atitiktų Lietuvos Respublikos geriamojo vandens įstatymo (Žin., 2006, Nr. 52-3260) ir kitų teisės aktų reikalavimus;
2.3. užtikrinti, kad geriamojo vandens tiekimo bei nuotekų tvarkymo paslaugų kokybė atitiktų Viešojo vandens tiekimo ir nuotekų tvarkymo paslaugų kokybės reikalavimus, patvirtintus Lietuvos Respublikos aplinkos apsaugos ministro 2006-12-29 įsakymu Nr. D1-639 (Žin., 2006, Nr. 16-593) ir kitų teisės aktų reikalavimus;

2.4. teisės aktų nustatyta tvarka eksploatuoti ir prižiūrėti jam nuosavybės teise priklausančią ar kitais teisės pagrindais valdomą ir naudojamą vandens tiekimo ir nuotekų tvarkymo infrastruktūrą, užtikrindamas saugų vandens tiekimą, nuotekų šalinimą ir infrastruktūros plėtrą.
3. TIEKĖJAS neatsako už:

3.1. geriamojo vandens visuomenės sveikatos saugos ir kokybės parametrų pablogėjimą pastato vidaus geriamojo vandens tinkluose;
3.2. sutrikusį vandens tiekimą bei nuotekų šalinimą, VARTOTOJUI savavališkai rekonstravus vidaus tinklus, nesuderinta tvarka prijungus papildomus vandens  vartojimo įrenginius.
4. VARTOTOJAS privalo:

4.1. teisės aktų nustatyta tvarka prižiūrėti savo buto ir kitų bendrojo naudojimo patalpų bei bendrosios nuosavybės teise priklausančius ar kitais teisėtais pagrindais valdomus ir (ar) naudojamus geriamojo vandens įrenginius, geriamajam vandeniui tiekti reikalingas komunikacijas ir nuotekų šalinimo įrenginius;

4.2. laikytis teisės aktuose nustatyto  geriamojo vandens vartojimo režimo;
4.3. užtikrinti VARTOTOJO patalpose  ir (ar) teritorijoje esančių geriamojo vandens apskaitos prietaisų saugų naudojimą;
4.4. į nuotekų tinklus šalinti tik buitines nuotekas, neišleisti į TIEKĖJO eksploatuojamą nuotekų tvarkymo infrastruktūrą nuodingų medžiagų ar jų mišinių, galinčių sukelti sprogimą, užkimšti tinklus ar kitaip sutrikdyti infrastruktūros darbą;

4.5. nedelsiant, bet ne vėliau  kaip per 24 valandas pranešti TIEKĖJUI  apie pastebėtą avariją, gaisrą, geriamojo vandens apskaitos prietaisų gedimus, plombų ar kitokius pažeidimus;
4.6. kas mėnesį deklaruoti geriamojo vandens apskaitos prietaisų rodmenis;

4.7. TIEKĖJO  pateiktą apmokėjimo dokumentą apmokėti ne vėliau, kaip iki kito mėnesio, einančio po ataskaitinio laikotarpio,  paskutinės kalendorinės dienos;

4.8. visiškai atsiskaityti su TIEKĖJU už sunaudotą geriamąjį vandenį bei nuotekų tvarkymo paslaugas ir nutraukti sutartį, kai patalpas, kurioms tiekiamas geriamasis vanduo bei teikiamos nuotekų šalinimo paslaugos, perleidžia kito asmens nuosavybėn;

4.9. nevykdydamas šia sutartimi prisiimtų įsipareigojimų ar netinkamai juos vykdydamas, Lietuvos Respublikos įstatymų nustatyta tvarka atlyginti TIEKĖJO patirtą žalą. 


5. Už neperduotų TIEKĖJUI tinklų, įvadų, išvadų, apvedimo linijų, priešgaisrinių sklendžių ir vidaus tinklo eksploatavimą, vandens kokybę juose atsako VARTOTOJAS.

III. KAINŲ NUSTATYMAS

6. Geriamojo vandens ir nuotekų tvarkymo kainos nustatomos ir keičiamos Lietuvos Respublikos teisės aktų nustatyta tvarka.

7. Apie pasikeitusias geriamojo vandens ir (ar) nuotekų tvarkymo kainas TIEKĖJAS praneša VARTOTOJUI apie tai paskelbdamas vietos spaudoje.

IV. ATSISKAITYMO TVARKA

8. Suvartoto vandens kiekis nustatomas remiantis įvadinių vandens skaitiklių parodymais. Jei nėra apskaitos – suvartoto vandens kiekis skaičiuojamas pagal savivaldybės patvirtintas vandens suvartojimo normas. Neturintieji skaitiklio privalo kartą per ketvirtį  pateikti TIEKĖJUI žinias apie gyventojų skaičių, nurodant esamus patogumus, laikomų gyvulių kiekį, laistomos žemės plotą. Nepranešus, permokėtos sumos VARTOTOJUI negrąžinamos, o priemokos priskaičiuojamos prie ataskaitinio mėnesio mokesčių. Dėl VARTOTOJO kaltės neapskaičiuota ir nesumokėta mokesčių dalis išieškoma iš VARTOTOJO už visą periodą, kurį ji buvo skaičiuojama neteisingai, priskaičiuojant įstatymų nustatyto dydžio delspinigius.   
9. VARTOTOJAS privalo kas mėnesį, nuo 25 iki paskutinės mėnesio darbo dienos, pranešti TIEKĖJUI telefonu 52 870 vandens skaitiklių parodymus apie vandens sunaudojimą. TIEKĖJO atstovas turi teisę dalyvauti tikrinant vandens skaitiklio duomenis. Nepristačius šalto vandens skaitiklių parodymų ataskaitų daugiau kaip 3 mėnesius iš eilės, savininkas privalo iš naujo įregistruoti šalto vandens skaitiklius nustatyta tvarka. Ši sankcija netaikoma vartotojams, kurie prieš išvykdami ilgesniam kaip 3 mėnesių laikotarpiui, apie savo išvykimą informavo namo vidaus tinklus eksploatuojančią organizaciją ir vandens tiekėją. Nepristačius duomenų, suvartoto vandens kiekis skaičiuojamas pagal dviejų paskutinių mėnesių vandens suvartojimo vidurkį.

10. Jeigu skaitiklio duomenų užrašyti negalima vandens apskaitos mazgas (toliau – VAM)  užverstas, užšalęs, apsemtas vandens, sudaužytas skaitiklis ar stabdytas magnetu, nuplėšta ar kitaip pažeista skaitiklio plomba, negalima patekti į VAM patalpą ir pan.), tai per mėnesį suvartoto vandens kiekis nustatomas priimant, kad vanduo tekėjo 3 m/s greičiu 24 val. per parą.
11. TIEKĖJO priimtų tvarkyti nuotekų kiekis yra lygus suvartoto geriamojo vandens kiekiui. 
12. VARTOTOJAS už suvartotą vandenį ir nuotekų tvarkymą sumoka TIEKĖJUI pagal pateiktą sąskaitą iki kito mėnesio paskutinės kalendorinės  dienos.

13. Jei VARTOTOJAS neapmoka sąskaitos per 60 dienų nuo jos pateikimo dienos, TIEKĖJAS nutraukia vandens tiekimą ir nuotekų tvarkymo paslaugas. Vandens tiekimas ir nuotekų tvarkymo paslaugos atnaujinamos po skolos ir delspinigių apmokėjimo, atlikus įvado plovimą ir VARTOTOJUI apmokėjus išjungimo ir įjungimo išlaidas.

14. Laiku neapmokėjus sąskaitos, už kiekvieną uždelstą dieną imama 0,04 proc. delspinigių nuo nesumokėtos sumos.
15. Jeigu VARTOTOJAS apmoka didesnę, negu TIEKĖJO mokėjimo pranešime nurodyta suma, permokėta suma laikoma avansiniu mokėjimu už ateinantį mėnesį, jeigu atskiru raštišku pareiškimu VARTOTOJAS nenurodo kitaip.

V. SUTARTIES SĄLYGOS

16. Sutartis apima VARTOTOJO objektus, nurodytus pridedamuose šalių suderintuose planuose nurodytais vandentiekio ir nuotekų tinklais, kontroliuojamais taškais, vandentiekio ir nuotekų tinklų eksploatavimo ribų schema (Pridedamas priedas  __________ lapų).

17. Įrengus, pakeitus ar patikrinus vandens skaitiklį, surašomas atitinkamas aktas. Skaičiavimai pagal skaitiklio parodymus vykdomi nuo skaitiklio priėmimo datos.
18. VARTOTOJAS atsako už VAM patalpos ir jos įrangos techninę būklę bei plombas. Pastebėjus gedimus ar nuplėštas plombas, būtina nedelsiant pranešti TIEKĖJUI telefonu 8318 52 870.

19. Jeigu VARTOTOJAS abejoja vandens skaitiklio tikslumu, turi teisę kreiptis į TIEKĖJĄ, kad pastarasis jį patikrintų. Jeigu patikrinus nustatyta, kad vandens skaitiklis atitinka  standartus, jo nuėmimo, tikrinimo ir pastatymo išlaidas  sumoka VARTOTOJAS, neatitikus standarto – vandens suvartojimo kiekis perskaičiuojamas.
20. VARTOTOJAS privalo leisti TIEKĖJO atstovui, pateikusiems TIEKĖJO išduotą darbo pažymėjimą,  įeiti į butus (patalpas) ar bendrojo naudojimo patalpas  ir sudaryti sąlygas (užtikrinti laisvą, patogų ir higieniškai saugų priėjimą prie apskaitos prietaisų bei atstovo saugumą) patikrinti apskaitos prietaisų rodmenis, jų eksploatavimo sąlygas bei techninę būklę arba  juos pakeisti.
21. Vandens skaitiklį nuimti arba pakeisti leidžiama tik TIEKĖJO atstovui, turinčiam atitinkamą įgaliojimą ir tarnybinį pažymėjimą.
22. Jeigu patikrinimo metu nustatoma, kad skaitiklis sugedęs, pažeista plomba, neteisingai pateikiami parodymai, sukčiaujama – vandens kiekis perskaičiuojamas visam laikotarpiui  pagal nustatytus normatyvus nuo paskutinės patikrinimo datos ir pretenzijos dėl to nepriimamos.

23. TIEKĖJAS ir VARTOTOJAS įsipareigoja vykdyti šią sutartį, vadovautis galiojančiomis ,,Vandens ūkio naudojimo taisyklėmis“, atitinkamais įstatymais ir kitais normatyviniais teisės aktais.

24. Ginčai, kilę vykdant šią sutartį,  nagrinėjami įstatymų nustatyta tvarka.

25. Kitos sąlygos ____________________________________________________________.

VI. SUTARTIES GALIOJIMO LAIKAS IR JURIDINIAI ADRESAI

26. Sutartis įsigalioja  nuo pasirašymo dienos ir galioja iki nutraukimo arba  naujos sutarties pasirašymo dienos.
27. Sutartis gali būti nutraukta arba peržiūrėtos jos sąlygos vienos iš šalių iniciatyva, įspėjus kitą šalį raštu prieš 30 k. d.

28. Surašomi du sutarties egzemplioriai, po vieną abiems šalims.

TIEKĖJAS






VARTOTOJAS

UAB ,,Lazdijų vanduo“

